cyanic-selkie/wikianc huggingface dataset:
สตาร์ วอร์ส: ไนทส์ออฟดิโอลด์รีพับลิค (วิดีโอเกม)
บทเปิดเรื่อง
บนท้องฟ้าเหนือดาวเคราะห์ดินแดนรอบนอก ทาริส กองยานรบเจไดได้เข้าปะทะกับกองทัพของดาร์ธ มาลัก ในความพยายามอันแทบสิ้นหวังที่จะหยุดยั้งซิธไม่ให้ครองกาแลกซี...
ติดกับบนทาริส
ผู้เล่นตื่นขึ้นมาบน ยานเอนดาร์ สไปร์ (Endar Spire) ของสาธารณรัฐ และพบว่าตนเป็นหนึ่งในผู้รอดชีวิตจากการโจมตีของซิธ ผู้เล่นกับทหารสาธารณรัฐ ทราสก์ อุลโก (Trask Ulgo) ได้ช่วยกันหาทางหนีจากยานและเจอกับดาร์ธ แบนดอน (Darth Bandon) ผู้เป็นศิษย์ของดาร์ธ มาลัก (Darth Maluk) อุลโกได้เข้าต่อสู้กับดาร์ธ แบนดอน เพื่อเปิดโอกาสให้ผู้เล่นได้หลบหนี หลังจากที่พบยานหลบหนีฉุกเฉินแล้วผู้เล่นก็หนีออกจากยานเอนดาร์ สไปร์ และตกลงบนดาวทาริส (Taris) ซึ่งอยู่ภายใต้การบริหารจัดการของซิธ ผู้เล่นหมดสติไป คาร์ธ โอนาซี (Carth Onasi) ซึ่งเป็นนักรบสาธารณรัฐที่เก่งกาจคนหนึ่งที่หนีออกมาจากเอนดาร์ สไปร์ พร้อมกันได้ช่วยเหลือผู้เล่นออกมาจากซากยานหลบหนี
เมื่อผู้เล่นตื่น ขึ้น คาร์ธก็บอกผู้เล่นว่าทั้งสองต้องช่วยกันตามหาและช่วยเหลือบาสติลา ชาน (Bastila Shan) ซึ่งเป็นเจไดที่หนีออกมาจากยานเอนดาร์ สไปร์ เช่นกัน และกำลังอยู่ที่ไหนสักที่บนดาวทาริส บาสติลาเป็นกุญแจสำคัญที่จะทำให้สาธารณรัฐได้รับชัยชนะในสงครามเนื่องจาก เธอมีความสามารถพิเศษสมาธิปะทะศึก (Battle Meditation) ซึ่งเป็นความสามารถ"พลัง"ที่จะทำให้ทัพพันธมิตรร่วมรบมีกำลังและความฮึก เหิมมากขึ้นในขณะที่ไปบั่นทอนกำลังใจศัตรูและทำให้ฝ่ายตรงข้ามสับสน
ทั้งสองออกตามหาบาสติลา จนพบว่ายานหลบหนีของเธอตกลงในเมืองเบื้องใต้ (Undercity) ของทาริส ซึ่งเป็นพื้นที่ที่อยู่ใต้ถิ่นเจริญแห่งเมืองเบื้องบน (Upper City) และสลัมเมืองเบื้องล่าง (Lower City) ลงไปอีก ที่เมืองเบื้องล่างนั้นกำลังมีการปะทะกันของแก๊งยานสวู้ป (Swoop Gangs) คือฮิดเดน เบคส์ (Hidden Beks) และแบล็ก วัลการ์ (Black Vulkars) และจากการที่กำลังมีการปะทะกันของสองกลุ่มนี้และการที่พวกซิธกำลังค้นหาผู้รอดชีวิตจากยานหลบหนีของเอนดาร์ สไปร์ พวกซิธจึงปิดเมืองเบื้องล่างให้เป็นเขตหวงห้าม จนผู้เล่นต้องปลอมตัวเป็นทหารซิธถึงจะเข้าไปยังเมืองเบื้องล่างได้
เมื่อมาถึงเมืองเบื้องล่างแล้ว ผู้เล่นและคาร์ธก็ไปยังแหล่งซ่อนของฮิดเดน เบคส์ และได้พบกับผู้นำของกลุ่มคือกาดอน เธค (Gadon Thek) จนทราบว่าหัวหน้าของกลุ่มวัลการ์ คือเบรจิก (Brejik) ได้จับตัวบาสติลาไปเป็นรางวัลให้กับผู้ชนะการแข่งยานสวู้ปที่จะจัดขึ้นใน เร็วๆ นี้ กาดอนรับเป็นธุระจัดการให้ผู้เล่นได้ลงแข็งยานภายใต้เงื่อนไขว่าผู้เล่นต้องไปเอาตัวเร่งต้นแบบของยานสวู้ป (Prototype swoop-bike accelerator) ที่ถูกขโมยไปกลับมาจากพวกวัลการ์ ซึ่งในการที่จะเข้าไปยังแหล่งซ่อนของพวกวัลการ์นั้น กาดอนบอกผู้เล่นว่าต้องไปขอความช่วยเหลือจากเด็กสาวชาวทวิเล็ก (Twi'lek) ชื่อมิชชัน เวา (Mission Vao) และวูกี (Wookiee) เพื่อนของเธอชื่อซาลบาร์ (Zaalbar) ซึ่งน่าจะอยู่ในเมืองเบื้องใต้ของทาริส ซึ่งเป็นเมืองระดับล่างสุดและเป็นที่อยู่ของพวกอาชญากรและผู้อพยพทั้งหลาย
บังเอิญที่มิชชันก็กำลังต้องการความช่วยเหลือของทั้งสองเช่นกัน เนื่องจากเธอและซาลบาร์ถูกพวกกามอร์เรียนค้าทาส (Gamorrean slavers) โจมตีเข้าในตอนที่กำลังออกสำรวจเมืองเบื้องใต้ จนซาลบาร์ถูกจับตัวไป มิชชันสัญญาว่าจะช่วยพวกผู้เล่นหาทางเข้าไปในฐานทัพของพวกวัลการ์หากผู้ เล่นช่วยเธอตามหาซาลบาร์ ซึ่งในที่สุดก็ช่วยเหลือซาลบาร์ออกมาได้ และหลังจากได้รับการช่วยเหลือแล้ว ซาลบาร์ก็สาบานมอบหนี้ชีวิต (life debt) ให้กับผู้เล่น
อันชาร์ทิด 4: อะทีฟส์เอนด์
ฉากของเกมเกิดขึ้นหลายปีหลังจากเหตุการณ์ของอันชาร์ทิด 3: เดรกส์ดีเซปชัน ภาคอะทีฟส์เอนด์เล่าเรื่องของตัวเอกของเกม นาธาน เดรก ซึ่งลาออกจากการล่าสมบัติ เขารวมตัวกับแซม พี่ชาย และซัลลี คู่หู เพื่อหาเบาะแสเกี่ยวกับที่ตั้งของสมบัติของกัปตันเฮนรี เอฟรี ที่สูญหายมายาวนาน เพื่อช่วยพี่ชายของเขา
ตัวอย่างของเกมเผยแพร่ครั้งแรกในเหตุการณ์เปิดตัวเครื่องเพลย์สเตชัน 4 ในสหรัฐอเมริกาเมื่อวันที่ 14 พฤศจิกายน ค.ศ. 2013 โดยจะเป็นเกมหลักภาคต่อไปในแฟรนไชส์อันชาร์ทิด ชื่อเกมเปิดเผยเป็นอันชาร์ทิด 4: อะทีฟส์เอนด์ ในวันที่ 9 มิถุนายน ค.ศ. 2014 ที่การประชุมสื่อมวลชนในงานอี 3 โดยมีตัวอย่างเกมสั้น ๆ เปิดเผยภาพแบบเรียลไทม์ของเกม เกมออกจำหน่ายทั่วโลกในวันที่ 10 พฤษภาคม ค.ศ. 2016 และได้รับคำยกย่องอย่างกว้างขวางจากนักวิจารณ์ โดยชื่นชมระบบเกม การนำเสนอ บทบรรยาย และภาพเป็นพิเศษ
สตาร์ วอร์ส: ไนทส์ออฟดิโอลด์รีพับลิค (วิดีโอเกม)
ติดกับบนทาริส
หลังจากช่วยบาสติลาออกมาได้แล้ว ทั้งสามก็ต้องหาทางหนีออกจากทาริส ซึ่งตอนนี้กำลังถูกปิดกั้นการเดินทางอยู่โดยพวกซิธ ต่อมามีผู้ส่งสารมาหาทั้งสามที่อพาร์ตเมนท์ บอกว่าทหารรับจ้างชาวแมนดาลอเรียน (Mandalorian mercenary) ชื่อแคนเดอรัส ออร์โด (Canderous Ordo) มีเรื่องอยากจะพูดกับพวกเขาที่แคนตินา เมื่อไปถึง แคนเดอรัสเสนอว่าพวกเขาสามารถขโมยยานเอบอน ฮอว์ค (Ebon Hawk) ของเดวิค แคง (Davik Kang) ที่ทำให้กับดิเอกซ์เชนจ์ (The Exchange) ได้ แต่ก่อนอื่นพวกเขาต้องไปเอารหัสผ่านที่จะผ่านการปิดกั้นการเดินทางของพวกซิธมาให้ได้เสียก่อน และหนทางที่จะเอารหัสผ่านมานั้นก็ต้องเข้าไปเอาในฐานทัพทหารซิธ (Sith military base) ในการที่จะทางเข้าไปในฐานทัพทหารซิธนี้เองผู้เล่นจะต้องซื้อหุ่นแอสโตรเมคดรอยด์ทีทรีเอ็มโฟร์ (T3-M4) ที่เดวิคตั้งโปรแกรมไว้ให้สามารถไขรหัสเข้าไปในฐานทัพได้
หลังจาก ซื้อหุ่นทีทรีเอ็มโฟร์แล้ว ผู้เล่นและเพื่อนก็ฆ่าผู้ว่าซิธ (Sith Governor) และขโมยรหัสผ่านมาได้ หลังจากนั้นแคนเดอรัสพาผู้เล่นและเพื่อนคนหนึ่งไปยังที่พักของเดวิค เมื่อไปถึงที่นั่น แคนเดอรัสบอกเดวิคว่าผู้เล่นเป็นคนที่ดิเอกซเชนจ์ควรจ้างเอาไว้ จึงสามารถเข้าไปได้ หลังจากเข้าไปแล้วทั้งสามก็หาทางเปิดประตูเข้าไปยังโรงเก็บยานและขโมยยานเอบอน ฮอว์ค ออกมาได้สำเร็จ ระหว่างนั้นเอง ดาร์ธ มาลัก ซึ่งเคยเป็นซิธของดาร์ธ เรวาน ได้สั่งให้ซาล คาราธ (Saul Karath) พลเรือเอกผู้คุมกองยานซิธโจมตีทำลายดาวทาริสเพื่อป้องกันไม่ให้บาสติลาหลบหนีไปได้ ในขณะที่ผู้เล่นกับเพื่อนกำลลังจะขึ้นยานเอบอน ฮอว์คนั้นก็เจอกับเดวิคและนักล่าเงินรางวัลชื่อคาโล นอร์ด (Calo Nord) ทั้งสามฆ่าเดวิคลง หลังจากนั้นก็เกิดระเบิดจากการโจมตีของกองยานซิธจนคาโล นอร์ดจมอยู่ใต้ซากตึก ผู้เล่นและเพื่อนปล่อยนอร์ดไว้อย่างนั้นแล้วขึ้นยานเอบอน ฮอว์ค ไปรับเพื่อนที่เหลือ แล้วหลบหนีออกจากทาริสเป็นผลสำเร็จ
ลี้ภัยที่แดนทูอีน
บาสติลาสังเกตเห็นว่าผู้เล่นนั้นมีผลังสถิตแรงมากจึงพาไปยังเขตแดนเจได (Jedi Enclave) บนแดนทูอีนเผื่อว่าเหล่าอาจารย์เจไดจะรับฝึกผู้เล่นให้เป็นเจได ซึ่งพวกเขาก็ยอมรับ หลังจากที่ผู้เล่นได้ต่อสู้กับจูฮานี (Juhani) ศิษย์เจไดที่ถูกล่อลวงโดยด้านมืดของพลัง จนปราบเธอลงและนำเธอกลับมายังด้านสว่างได้ เหล่าอาจารย์เจไดก็ฝึกผู้เล่นจนผ่านการทดสอบและได้เป็นพาดาวันเจไดเต็มตัว ผู้เล่นออกสำรวจแดนทูอีนและพบวิหารแห่งหนึ่ง (ถูกสร้างโดยจักรวรรดินิรันดร์ (Infinite Empire)) ซึ่งผู้เล่นจะพบว่าที่แห่งนี้เป็นที่ที่ชักนำเรวานและมาลักเข้าสู่ด้านมืด นอกจากนั้นแล้วในวิหารนี้ยังมีหุ่นดรอยด์อยู่ตัวหนึ่งซึ่งกำหนดให้ผู้เล่นต้องผ่านการทดสอบสองอย่างถึงจะผ่านเข้าไปในส่วนในของวิหารได้ ผู้เล่นผ่านการทดสอบทั้งสองและได้รับอนุญาตให้ผ่านเข้าไปในส่วนในของวิหาร ซึ่งเป็นห้องห้องหนึ่งที่มีแผนที่ดารา (Star Map) ที่ไม่สมบูรณ์ ซึ่งหากแผนที่นั้นสมบูรณ์ มันจะบอกถึงที่ตั้งของเตาหลอมดารา (Star Forge) แห่งวัฒนธรรมราคาทาน (Rakatan) สภาตัดสินใจส่งผู้เล่นไปทำภารกิจออกตามหาเตาหลอมร่วมกับบาสติลา จูฮานี และสหายอื่น
แผนที่ดาราที่สอง: ทาทูอีน
ผู้เล่นและสหายเดิน ทางไปยังทาทูอีน และออกสำรวจเมืองแองเคอร์เฮด (Anchorhead) จนได้รับงานจากบริษัทซ์เซอร์กา (Czerka) ให้ช่วยกำจัดเหล่ามนุษย์ทราย (Tusken Raiders) ที่คอยโจมตีคนงานเหมืองและนักล่าคนอื่นๆ ในพื้นที่ อย่างไรก็ดี ดูรอส (Duros) ได้บอกผู้เล่นว่าอาจมีหนทางยุติปัญหานี้ได้โดยสันติ
ด้วยความช่วย เหลือของอดีตหุ่นยนต์นักฆ่า เอชเคโฟร์ตี้เซเว่น (HK-47) ที่ซื้อมาจากเจ้าของร้านหุ่นดรอยด์ ยูกา ลากา (Yuka Laka) ผู้เล่นก็สามารถสนทนากับเผ่ามนุษย์ทรายในในเขตแดนของมนุษย์ทรายที่อยู่ใกล้ๆ และเจรจาหนหนทางยุติการโจมตีพนักงานของบริษัทซ์เซอร์กาด้วยการหาเครื่องสร้างความชื้น (Moisture vaporator) หัวหน้าเผ่าได้มอบไม้กาฟฟี (Gaffi stick) ให้แก่ผู้เล่นเป็นเครื่องรางนำโชค พร้อมทั้งแผนที่ที่นำผู้เล่นไปยังถ้ำที่ซ่อนแผนที่ดาราไว้โดยมีมังกรเครยท์ตัวหนึ่งเฝ้าอยู่ ผู้เล่นสามารถฆ่ามังกรเครยท์ตัวนี้ไปได้ด้วยการร่วมมือกับโคมาด ฟอร์ตูนา (Komad Fortuna) หลังจากนั้นจึงเข้าไปในถ้ำและรับเอาแผนที่ดารามา (ถ้าได้เจอกับแม่ของบาสติลามาก่อน จะเจอกับโฮโลครอนของนางด้วย) เมื่อออกมาจากถ้ำผู้เล่นก็เจอกับคาโล นอร์ด ซึ่งประกาศว่าจะฆ่าผู้เล่นโดยไม่ต้องรอคำสั่งจากมาลัก ผู้เล่นและเพื่อนปราบคาโลลงได้โดยง่าย
แผนที่ดาราที่สาม: คาชี้ก
ต่อมาผู้เล่นได้ เดินทางไปยังดาวคาชี้ก และพบว่าดาวดวงนี้ตกอยู่ภายใต้การควบคุมของบริษัทซ์เซอร์กาที่เอาพวกวูกีมา ใช้เป็นทาส หลังจากนั้นได้เดินทางไปยังหมู่บ้านรวูครอร์โร (Rwookrrorro) ด้วยหวังว่าจะหาทางค้นหาแผนที่ดาราได้ แต่เนื่องจากว่าผู้เล่นได้นำซาลบาร์ "กรงเล็บคลั่ง" ("mad-claw" Zaalbar) ที่เคยถูกไล่ออกจากหมู่บ้านเข้าไปด้วยจึงถูกพาไปพบหัวหน้าเผ่า คือชูอุนดาร์ (Chuundar) ซึ่งเป็นน้องชาย(พี่ชาย?) ของซาลบาร์ ชูอุนดาร์รับหน้าที่เป็นนายหน้าค้าทาสวูกีให้กับบริษัทซ์เซอร์กาและได้กักตัวซาลบาร์เอาไว้ ชูอุนดาร์บอกให้ผู้เล่นเดินทางลงไปยังป่าชาโดว์แลนด์เบื้องล่าง (Lower Shadowlands) และฆ่าวูกีบ้าคลั่งตนหนึ่ง ซึ่งที่จริงแล้วก็คือเฟรย์ร (Freyyr) ซึ่งเป็นบิดาของซาลบาร์ ผู้เล่นจึงเดินทางลงไปยังป่าชาโดว์แลนด์เบื้องล่าง และถือโอกาสตามหาแผนที่ดาราไปในตัว
ในป่าชาโดว์แลนด์ ผู้เล่นพบกับฤๅษีเฒ่าตนหนึ่งชื่อโจลี บินโด (Jolee Bindo) ซึ่งได้บอกว่าจะพาผู้เล่นไปหาแผนที่ดาราหากรับทำงานให้ชิ้นหนึ่ง งานชิ้นนั้นคือให้ผู้เล่นและสหายเอาพนักงานบริษัทซ์เซอร์กาที่ตั้งค่ายอยู่ทางตะวันออกเฉียงเหนือของบ้านพักของโจลีออกไป ผู้เล่นทำงานนี้สำเร็จด้วยดี โจลีจึงปลดเกราะแสงที่กันทางลงไปยังป่าชาโดว์แลนด์เบื้องล่างให้ เมื่อลงไปถึงข้างล่างแล้ว พวกผู้เล่นก็ได้พบกับเฟรย์รและได้ปะทะต่อสู้กัน อย่างไรก็ดีผู้เล่นได้ไว้ชีวิตเฟรย์รเอาไว้ เฟรย์รได้บอกแผนของตนให้ผู้เล่นฟัง แผนนั้นคือการตามหาดาบของแบคคา (Bacca's Blade) ซึ่งเป็นสัญลักษณ์ของหัวหน้าเผ่าที่แท้จริงเพื่อนำไปต่อสู้กับชูอุ นดาร์เพื่อให้ได้ตำแหน่งหัวหน้าเผ่ากลับคืน เฟรย์รกล่าวว่าดาบเล่มนั้นได้สูญหายไปในพิธีกรรมการต่อสู้เมื่อนานมาแล้ว ดังนั้นผู้เล่นจึงไปต่อสู้กับสัตว์ประหลาดและนำดาบกลับมาให้เฟรย์ร หลังจากนั้นเฟรย์รจึงเดินทางกลับไปยังหมู่บ้านรวูครอร์โรโดยบอกให้ผู้เล่น ไปเจอเขาที่นั่น ต่อมาผู้เล่นได้เจอกับคอมพิวเตอร์โบราณเครื่องหนึ่งซึ่งถามคำถามยืนยันตัว ตนของผู้เล่น คำถามนั้นเกี่ยวข้องกับการตัดสินใจในเรื่องของการใช้พลังในด้านมืดและด้าน สว่าง (ผู้เล่นอาจะเลือกตอบให้เป็นด้านมืด ซึ่งเป็นคำตอบที่ถูกต้อง หรือเลือกตอบให้เป็นด้านสว่าง ซึ่งเป็นคำตอบที่ผิด และต้องต่อสู้กับหุ่นดรอยด์พิทักษ์ให้ชนะ) เมื่อผู้เล่นผ่านการทดสอบยืนยันตัวตนว่า "ตรงกัน" แล้ว คอมพิวเตอร์จึงเปิดทางให้ผู้เล่นได้ดูแผนที่ดารา
หลังจากนั้นผู้ เล่นจำต้องฆ่าวูกีที่คุมกระเช้าเดินทางขึ้นลงชื่อกอร์วูเกน (Gorwooken) และใช้กระเช้านั้นเดินทางกลับมายังพื้นที่ส่วนบนซึ่งนำกลับไปสู่หมู่บ้าน เมื่อไปถึงกระท่อมหัวหน้าเผ่า ผู้เล่นได้บอกซาลบาร์ให้บอกพวกญาติๆ ว่าสามารถยุติเรื่องนี้อย่างสันติได้ แต่ชูอุนดาร์ไม่ยอมฟัง จึงยกพวกยามซเซอร์กาเข้าโจมตีซาลบาร์และผู้เล่น ชูอุนดาร์และยามซ์เซอร์กาถูกสังหารทั้งหมด ต่อมาเฟรย์รได้มอบดาบพิธีกรรมของแบคคาให้แก่ซาลบาร์และกล่าวว่ายังมีภาระรออยู่อีกมาก ในขณะที่ผู้เล่นกำลังเดินทางกลับไปยังยานเอบอน ฮอว์ค ก็พบว่าเหล่าวูกีกำลังต่อสู้กับบริษัทซ์เซอร์กาอยู่ พวกวูกีเป็นฝ่ายชนะ และได้บอกกับผู้เล่นว่า ตัวผู้เล่นคงจะเป็นคนต่างถิ่นคนสุดท้ายที่จะได้เหยียบย่างเข้ามาในดาวคาชี้กไปอีกนาน
ทางด้านดาร์ธ มาลัก หลังจากทราบข่าวการเสียชีวิตของคาโล นอร์ดแล้ว จึงได้ส่งศิษย์ของตนคือดาร์ธ แบนดอนออกเป็นผู้นำการค้นหาบาสติลาต่อไป
แผนที่ดาราที่สี่: มาณาน
หลังหลังจากเสร็จธุระที่คาชี้กแล้ว ลูกเรือยานเอบอน ฮอว์ค ก็ได้เดินทางไปยังดาวเคราะห์ที่ถูกปกคลุมด้วยผืนมหาสมุทรชื่อมาณาน ภาพนิมิตของผู้เล่นแสดงให้เห็นว่าแผนที่ดาราอยู่ในพื้นมหาสมุทร และทราบข่าวว่าทูตสาธารณรัฐบนมาณานคือโรแลนด์ วานน์ (Roland Wann) อาจมีคำตอบให้ได้ เมื่อไปถึงสถานทูตแล้ว คณะผู้เล่นได้ถามโรแลนด์ถึงวิธีที่จะไปถึงแผนที่ดารา วานน์รับปากจะช่วยโดยมีข้อแลกเปลี่ยนว่าให้ผู้เล่นไปนำหุ่นยนต์มา หุ่นยนต์ตัวนี้ถูกส่งไปสำรวจผาฮ์ราเกิร์ต (Hrakert Rift) ซึ่งเป็นแหล่งผลิตน้ำคอลโต (Kolto) อันมีค่ายิ่งของมาณาน รวมทั้งเป็นที่อยู่ของแผนที่ดาราด้วย โดยหุ่นยนต์ตัวนี้ถูกจับตัวไปโดยพวกซิธ
ผู้เล่นรับคำช่วยเหลือสาธารณรัฐและได้ลอบเข้าไปในสถานทูตซิธและต่อสู้เข้าไปจนพบหุ่นยนต์ หุ่นยนต์ตัวนี้ถูกทำลายแล้วแต่ชิ้นส่วนที่วานน์ต้องการยังอยู่ในสภาพดี ผู้เล่นนำชิ้นส่วนออกมาจากสถานทูตแต่พบกับเจ้าหน้าที่เซลคาธที่ได้รับรายงานว่ามีเสียงปืนในสถานทูตฯ ผู้เล่นถูกนำตัวขึ้นศาล แต่ก็สามารถพ้นผิดออกมาได้ หลังจากนั้นผู้เล่นจึงเดินทางกลับไปยังสถานทูตสาธารณรัฐ
ผู้เล่นทราบจากโรแลนด์ว่าหุ่นยนต์ตัวนี้ถูกส่งไปสำรวจโรงกักเก็บน้ำคอลโตผิดกฎหมายของสาธารณรัฐที่เพิ่งสูญเสียการติดต่อกับพื้นผิวไปเมื่อไม่นานมานี้ เขาบอกผู้เล่นว่าสาธารณรัฐได้จ้างทหารรับจ้างหลายต่อหลายคนให้เข้าไปสำรวจที่สถานีดังกล่าวแต่ไม่มีใครได้กลับมา และยังบอกอีกว่าได้ขาดการติดต่อกับโรงงานข้างล่างไปหลังจากมีรายงานการพบสิ่งประดิษฐ์โบราณ เพื่อเป็นการแลกเปลี่ยนกับการลงไปสำรวจเหตุการณ์นี้ โรแลนด์ได้มอบเรือดำน้ำให้กับคณะผู้เล่นและพาไปส่งตามทาง
เมื่อไปถึง ผู้เล่นพบกับทหารรับจ้างผู้ขี้ขลาดคนหนึ่ง และทราบจากเขาว่าหลังจากมีการขุดพบสิ่งประดิษฐ์โบราณแล้วพวกเซลคาธก็บ้าคลั่งขึ้นมาและฆ่าทุกคน แม้ผู้เล่นจะถูกเตือนให้หนีกลับไปก็ไม่ฟัง ยังบุกเข้าไปในโรงงานและเจอชุดสำรวจและเครื่องปล่อยคลื่นโซนิคด้วย หลังจากถูกบังคับให้ต้องทิ้งคณะร่วมทางไว้เบื้องหลัง ผู้เล่นก็ไปสำรวจพื้นมหาสมุทรด้วยชุดสำรวจที่มีเพียงชุดเดียวและพบทางเชื่อมไปยังโรงงานอีกโรงหนึ่งที่แยกกัน
ที่นั่นเขาพบหัวหน้านักวิทยาศาสตร์ โคโน โนแลน (Kono Nolan) และผู้ช่วยคือซามิ (Sami) ทั้งสองคนเป็นนักวิทยาศาสตร์กลุ่มสุดท้ายที่ยังรอดชีวิตอยู่และถูกขังอยู่ในโรงงาน หลังจากที่ผู้เล่นรอดชีวิตจากความบ้าคลั่งของทั้งสองแล้วก็ได้ชักจูงให้ทั้งสองบอกสิ่งที่รู้ให้ฟัง เกี่ยวกับฉลามฟิราซานขนาดยักษ์ (Firaxan Shark) ซึ่งเป็นสาเหตุที่ทำให้พวกเซลคาธบ้าคลั่ง ระหว่างที่ถามถึงหนทางไปยังแผนที่ดารานั้นเอง โคโนก็ได้บอกว่าก่อนหน้าที่ตนกำลังวิจัยยาพิษซึ่งทางทฤษฎีแล้วสามารถฆ่าฉลามยักษ์นั้นได้ ซามิเชื่อว่าหากใช้ยาพิษนี้แล้วจะทำให้แหล่งน้ำของมาณานปนเปื้อนอย่างที่ไม่อาจแก้ไขได้ จากคำแนะนำของซามินี้เอง ผู้เล่นได้ทำลายเครื่องเก็บน้ำคอลโตลง ทำให้ฉลามยักษ์สงบ และเปิดโอกาสให้ผู้เล่นเดินทางไปยังแผนที่ดาราได้
เมื่อผู้เล่นกลับมารวมกับสหายที่หน้าทางเข้าฐานแล้วก็ได้พบกับดาร์ธ แบนดอน และเจไดมืดอีกสองคน หลังจากแบนดอนแสดงออกว่ายังสามารถได้รับความเพลิดเพลินจากการฆ่าผู้เล่นแล้วทั้งหมดก็เข้าปะทะกันซึ่งผู้เล่นก็เป็นฝ่ายชนะ หลังจากนั้นผู้เล่นเดินทางกลับไปยังสถานทูตสาธารณรัฐแล้วบอกเรื่องที่เกิดขึ้นให้โรแลนด์ฟัง แม้จะไม่พอใจในผลลัพธ์ แต่โรแลนด์ก็ขอบคุณผู้เล่นและส่งผู้เล่นไปตามทาง ต่อมาผู้เล่นถูกทางการเซลคาธจับอีกครั้งจากการกระทำในโรงงานน้ำคอลโต และก็อีกครั้งเช่นกันที่ผู้เล่นสามารถพ้นผิดมาได้ด้วยการเปิดเผยเรื่องราวทั้งหมด เซลคาธบางคนเชื่อมโยงเหตุการณ์ครั้งนี้เข้ากับตำนานของท่านต้นตระกูลซึ่งเชื่อว่าผู้เล่นเป็นผู้ช่วยชีวิตท่านต้นตระกูลเอาไว้ได้
พิพิธภัณฑ์เมดิเตอร์เรเนียน
อาคาร
ผู้จัดการธนาคารก่อตั้งธนาคารขึ้นใน พ.ศ. 2412 และรับตำแหน่งกรรมการผู้จัดการคนแรก ปาล์มมอบหมายให้สถาปนิกรูดอล์ฟ อาร์โบเรลเลียส ออกแบบโถงธนาคารที่ได้รับแรงบันดาลใจมาจากลานกลางอาคารปาลัซโซเบวีลักกวา ณ โบโลญญา ประเทศอิตาลี ที่ล้อมรอบไปด้วยทางเดินที่มีหลังคาโค้งและทางเดินบนระเบียงชั้นบน อาร์โบเรลเลียสได้ออกแบบโถงธนาคารที่มีความสูงถึง 10 เมตรครอบด้วยหลังคากระจกและโคมไฟด้านบน ตกแต่งด้วยสีขาวและเขียวพร้อมรูปแกะสลักกลมติดผนังรูปต้นปาล์มเรียงเป็นแถวเพื่อเป็นเกียรติแก่ตระกูลปาล์ม บริเวณทางเดินด้านบนมีเสาหินอ่อนจำลองแบบกรีซและประดับบัวสลักบนเสาแบบสเปนซึ่งทำด้วยหินสบู่ อาคารแห่งนี้เป็นที่ทำการธนาคารจนถึง พ.ศ. 2520
ของสะสม
พิพิธภัณฑ์เมดิเตอร์เรเนียนเก็บรักษาชุดของสะสมจากไซปรัส 1,500 ชิ้นโดยประมาณซึ่งได้มาจากการขุดค้นทางโบราณคดี โบราณวัตถุเหล่านี้มีอายุมากกว่า 7,000 ปีตั้งแต่ยุคหินจนถึงยุคจักรวรรดิโรมแสดงให้เห็นถึงการติดต่อระหว่างไซปรัสและวัฒนธรรมอื่น ๆ ในเขตเมดิเตอร์เรเนียนตะวันออก นิทรรศการดังกล่าวออกแบบโดยมาทิยัส ลินด์ และคริสโตเฟอร์ ยูนสัน จากไวท์อาร์คิเต็กส์ ตรงกลางนิทรรศการมีสถานที่จำลองลัทธิอาเยีย อิรินี ซึ่งประกอบไปด้วยรูปปั้นดินเผาที่จัดวางเรียงกันเป็นทรงขึ้นวงกลมรอบหินศักดิ์สิทธิ์เพื่อจำลองรูปแบบการจัดวางในสถานที่จริงที่คณะนักโบราณคดีชาวสวีเดนค้นพบชุดโบราณวัตถุดังกล่าว
นอกจากนั้น พิพิธภัณฑ์ยังจัดแสดงมัมมี่จากประเทศอิยิปต์ รูปปั้นจักรพรรดิแห่งอาณาจากโรมและกรีซโบราณ และศิลปะอิสลามอีกด้วย
จุง ชิบาตะ
จุง ชิบาตะ (柴田 淳<rt>しばた じゅん</rt>, 19 พฤศจิกายน 1976 –) เป็นนักร้องและนักแต่งเพลงหญิงชาวญี่ปุ่น เกิดที่เขตเซตางายะ โตเกียว ถูกเรียกขานว่า "บล็อกโนะอุตะฮิเมะ" (ブログの歌姫) เนื่องจากมีกิจกรรมทางอินเทอร์เน็ตอย่างเป็นจริงเป็นจังมาก นอกจากนี้ยังมีชื่อเสียงจากการจัดรายการวิทยุ มีชื่อเล่นว่า " ชิบะจุง" (しばじゅん)
ย
ย (ยักษ์) เป็นพยัญชนะ ตัวที่ 34 ในบรรดาพยัญชนะ 44 ตัวของอักษรไทย ในลำดับถัดจาก ม (ม้า) และก่อนหน้า ร (เรือ) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ย ยักษ์”
อักษร ย เป็นได้ทั้งพยัญชนะต้น ให้เสียง /j/ และพยัญชนะสะกด ให้เสียง /j/
รูปสระ ตัวยอ (ย) ยังสามารถใช้ประสมรูปสระ เอียะ และ เอีย
วิธีเขียน
เริ่มที่เขียนเป็นวงกลม จากนั้นลากเส้นลงล่าง แล้ววาด 1 ใน 4 ของวงกลม 2 ครั้ง ครั้งที่ 2 พลิกกลับด้าน จากนั้นลากเส้นลงล่างจนถึงเส้นบรรทัด แล้วลากเส้นไปทางขวา และสุดท้ายลากเส้นขึ้นไปข้างบน
ภาษามาร์กอัป
ภาษามาร์กอัป (markup language) คือประเภทภาษาคอมพิวเตอร์ที่แสดงทั้งข้อมูล และข้อมูลรูปแบบเข้าด้วยกัน โดยข้อมูลรูปแบบอธิบายถึงโครงสร้างหรือการแสดงผลซึ่งส่วนนี้เรียกว่า มาร์กอัป โดยจะอยู่รวมกับข้อมูลปกติ ภาษามาร์กอัปที่รู้จักกันดีที่สุดคือ HTML ตามความเป็นมาแล้ว ภาษารูปแบบนี้ได้มีการใช้ในอุตสาหกรรมการพิมพ์ในการติดต่อสื่อสารงานพิมพ์ระหว่างผู้เขียน บรรณาธิการ และเครื่องพิมพ์
บ
บ (ใบไม้) เป็นพยัญชนะ ตัวที่ 26 ในบรรดาพยัญชนะ 44 ตัวของอักษรไทย ในลำดับถัดจาก น (หนู) และก่อนหน้า ป (ปลา) จัดอยู่ในกลุ่มอักษรกลาง ในระบบไตรยางศ์ มีชื่อเรียกกำกับว่า “บ ใบไม้”
อักษร บ เป็นได้ทั้งพยัญชนะต้น ให้เสียง /b/ และพยัญชนะสะกด ให้เสียง /p̚/
บ เพียงตัวเดียว หรือเติมไม้เอกด้วย สามารถเป็นคำได้หนึ่งคำ คือ บ, บ่ อ่านว่า บอ, บ่อ แปลว่า "ไม่" เป็นคำพิเศษที่แสดงถึงความเป็นตรงกันข้าม
วิธีเขียน
เริ่มที่เขียนเป็นวงกลม จากนั้นลากเส้นลงล่าง จากนั้นลากเส้นลงล่างจนถึงเส้นบรรทัด แล้วลากเส้นไปทางขวา และสุดท้ายลากเส้นขึ้นไปข้างบน
มาซากิ ซูดะ
ซูโง ไทโช (, เกิด 21 กุมภาพันธ์ ค.ศ. 1993) รู้จักกันในนาม มาซากิ ซูดะ หรือ สุดะ มาซากิ เป็นนักแสดงและนักร้องชาวญี่ปุ่น ปรากฏตัวเป็นครั้งแรกในซีรีส์ทางโทรทัศน์มาสค์ไรเดอร์ดับเบิล ในบทฟิลิป  เป็นนักแสดงนำมาสค์ไรเดอร์ที่อายุน้อยที่สุดด้วยอายุเพียง 16 ปี นอกจากนี้ยังเป็นหนึ่งในนักแสดงที่อายุน้อยที่สุดที่ได้รับรางวัลเจแปน อะคาเดมี ไพรซ์ สาขานักแสดงนำชายยอดเยี่ยม ด้วยอายุ 25 ปี และยังได้รับรางวัลสาขานักแสดงยอดนิยมอีกด้วย
ในปี 2016 ซูดะมีผลงานภาพยนตร์ถึง 9 เรื่อง และผลงานละครโทรทัศน์อีก 4 เรื่อง นิตยสาร GQ จึงยกให้เขาเป็นหนึ่งใน GQ Men of the Year ประจำปี 2016 ในปีเดียวกัน ซูดะได้ร้องเพลงประกอบโฆษณาเชียร์นักฟุตบอลทีมชาติญี่ปุ่นซึ่งได้รับกระแสตอบรับดีและกลายมาเป็นเพลงเดบิ้วต์ของเขาในเวลาต่อมา
ในปี 2017 ซูดะได้รับบทเป็นนักร้องชื่อดังวง GReeeeN ในภาพยนตร์ Kiseki: Sobito of That Day ซึ่งสร้างมาจากเรื่องจริงของวงกรีน และได้ร้องเพลงประกอบภาพยนตร์ทั้งหมด 3 เพลงในชื่อ Green Boys ร่วมกับนักแสดงอีก 3 คนที่แสดงเป็นสมาชิกวงกรีน GReeeeN
ต่อมา ซูดะได้เดบิวต์เป็นนักร้องเดี่ยวด้วยซิงเกิล "มิตะ โกโตะ โมะ นาอิ เคชิกิ" (見たこともない景色, lit. "The scenery that I have never seen before") เมื่อวันที่ 6 กรกฎาคม 2017 ซึ่งได้รับความนิยมและได้รับ Gold Certification จาก RIAJ นอกจากนี้ ในปีเดียวกัน ซูดะยังได้ปล่อยเพลงร่วมกับ เคนชิ โยเนสึ ในชื่อเพลง 灰色と青 (Haiiro to Ao) ซึ่งได้รับความนิยมเป็นอย่างมากเช่นเดียวกัน โดยปัจจุบันมียอดวิวในยูทูบมากกว่า100ล้านวิว
ในปีนี้ ซูดะยังรับบทนำในภาพยนตร์ทั้งหมด 6 เรื่อง และยังรับบทนำในช่วงหลังของละครไทกะ(大河ドラマ)ซึ่งเป็นละครฟอร์มยักษ์ประจำปี
ซูดะสนิทกับนักแสดงเค็นโตะ ยามาซากิ, ไทกะ, ฟูมิ นิไกโด, นักร้อง-นักแต่งเพลง Ishizaki Huwie และ ไอมยอน(Aimyon)
ในปี 2018 ซูดะคว้ารางวัลนักแสดงนำชายไปทั้งสิ้น 5 รางวัล รางวัลสาขานักแสดงยอดนิยม และยังได้แต่งเพลง Sayonara Elegy ร่วมกับเพื่อนนักร้อง Ishiaki Huwie ให้กับ เค็นโตะ ยามาซากิ เพื่อเป็นเพลงประกอบละคร Todome no Kiss ซึ่งมี เค็นโตะ ยามาซากิ รับบทนำ เพลงของเขาได้รับความนิยมเป็นและได้รับ Platinum Certification จาก RIAJ นอกจากนี้เพลง 灰色と青 (Haiiro to Ao) ของ เคนชิ โยเนสึ และ ซูดะ ยังได้รับรางวัล Best Collaboration จาก Space Shower Music Awards 2018 อีกด้วย
ในปี 2019 ซูดะรับบทนำในละครโทรทัศน์ 3年A組-今から皆さんは、人質です- ซึ่งได้รับความนิยมเป็นอย่างมากโดยมีเรตติ้งตอนสุดท้ายสูงถึง15.4%
ประเทศคิริบาสในโอลิมปิกฤดูร้อน 2012
ประเทศคิริบาส เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ป
ป (ปลา) เป็นพยัญชนะ ตัวที่ 27 ในบรรดาพยัญชนะ 44 ตัวของอักษรไทย ในลำดับถัดจาก บ (ใบไม้) และก่อนหน้า ผ (ผึ้ง) จัดอยู่ในกลุ่มอักษรกลาง ในระบบไตรยางศ์ มีชื่อเรียกกำกับว่า “ป ปลา”
อักษร ป เป็นได้ทั้งพยัญชนะต้น ให้เสียง /p/ และพยัญชนะสะกด ให้เสียง /p̚/
ดาโซมีราฌ 2000
ดาโซมีราฌ 2000 (Dassault Mirage 2000) เป็นเครื่องบินขับไล่ เครื่องยนต์เดี่ยว สัญชาติฝรั่งเศส ออกปฏิบัติการครั้งแรกเมื่อวันที่ 10 สิงหาคม ปี ค.ศ. 1978 โดยกองทัพฝรั่งเศสต้องการนำมาประจำการรับช่วงต่อจากเครื่องบินมีราฌรุ่นเก่า ๆ อย่างมีราฌ 3 และมีราฌ 5 - โดยตัวเครื่องมีราฌ 2000 ตัวแรกมีการส่งมอบในปี ค.ศ. 1982
รายละเอียด ดาโซมีราฌ 2000
ข้อมูลจำเพาะ
พระราชวรวงศ์เธอ พระองค์เจ้าบวรวิสุทธิ์
นายร้อยตรี พระราชวรวงศ์เธอ พระองค์เจ้าบวรวิสุทธิ์ (21 มกราคม พ.ศ. 2426 — 8 เมษายน พ.ศ. 2453) เป็นพระราชโอรสพระองค์ที่ 27 ในกรมพระราชวังบวรวิไชยชาญ ประสูติแต่จอมมารดาสอาด (ธิดาพระยาทิพมณเฑียร) เมื่อวันจันทร์ เดือนยี่ แรม 9 ค่ำ ปีมะแม เบญจศก จ.ศ. 1245 ตรงกับวันที่ 21 มกราคม พ.ศ. 2426 พระองค์เจ้าบวรวิสุทธิ์ทรงรับราชการที่กรมทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ทรงเป็นที่โปรดปรานของ "พระพุทธเจ้าหลวง" แต่พระองค์ยังไม่ได้ทรงกรม ก็สิ้นพระชนม์เมื่อวันศุกร์ เดือน 4 แรม 14 ค่ำ ปีจอ โทศก จ.ศ. 1272 ตรงกับวันที่ 8 เมษายน พ.ศ. 2453 สิริพระชันษา 28 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 14 พฤษภาคม พ.ศ. 2455 เป็นต้นราชสกุล วิสุทธิ ณ อยุธยา
วเยาหาร รามมโนหร สิงหา
รามมโนหรลงชื่อตนเองในงานศิลปะด้วยอักษรเทวนาครีแบบเคอร์ซีฟทั้งสั้น ๆ ว่า ราม หรือเต็ม ๆ ว่า รามมโนหร ในขณะที่งานเขียนในช่วงหลังของชีวิตเขามีลักษณะเด่นที่การะปรทับตาสีแดงเป็นคำว่า สิงหา ซึ่งคือนามสกุล ส่วนใหญ่ด้วยอักษรเทวนาครี แต่ก็มีบ้างที่ใช่อักษรพินอิน ควบคู่ไปกับลายมือ ราม ชื่อเป็นหมึก
รัฐธรรมนูญอินเดีย
ผลงานชิ้นสำคัญที่สุดของรามมโนหรคืองานวาดภาพประกอบบนหน้าอักษรวิจิตรของรัฐธรรมนูญอินเดีย และหน้าคำปรารภแห่งรัฐธรรมนูญ ซึ่งได้รับการรับรองในปี 1949 โดยนันทลาล โพส โดยไม่ได้มีคำขอให้แก้ไขใด ๆ เพิ่มเติม
งานศิลปะของเขาบนรัญธรรมนูญอินเดียแสดงงานศิลปะแบบอินเดีย ระหว่างนั้นเขาได้เดินทางไปยังถ้ำอชันตา, ถ้ำเอลโลรา, บาฆ (ธาร), พทามี, สาญจี, สารนาถ และมมัลปุรัม เพื่อศึกษารูปแบบศิลปะ ในที่สุดเขาได้สรุปภาพออกมาเป็นการแสดงรูปปัทมะ, นนทิ, ไอรวตา, วยาคฤห์, อัศวะ, หงส์ และ มยุระ เป็นสัญลักษณะของรัฐธรรมนูญอินเดีย
รามมโนหรปฏิเสธที่จะลงชื่อตัวเองในผลงาน แต่นันทลาล โพส ยืนยันอย่างหนักแน่นว่าจะให้รามมโนหรลงชื่อในอย่างน้อยก็บางหน้าของรัฐธรรมนูญอินเดียที่เขาวาดภาพประกอบเพื่อที่ "คนรุ่นหลังจะได้รับรู้ จดจำ และชื่นชมศิลปินผู้ซึ่งประดับตกแต่งรัฐธรรมนูญแห่งอินเดีย"
สโมสรฟุตบอลเบิร์นลีย์
สโมสรฟุตบอลเบิร์นลีย์ (Burnley Football Club) เป็นสโมสรฟุตบอลประจำเมืองเบิร์นลีย์ โดยเบิร์นลีย์นั้นเคยคว้าแชมป์ดิวิชัน 1 (เดิม) มาแล้ว 2 ครั้ง ในฤดูกาล 1920-21 และ 1959-60 และเคยคว้าแชมป์เอฟเอ คัพ ในปี ค.ศ. 1914
ประวัติ
สโมสรเบิร์นลีย์ได้ก่อตั้งขึ้นเมื่อปี ค.ศ. 1882 (พ.ศ. 2425) โดยก่อนที่จะเป็นสโมสรฟุตบอลนั้นเบิร์นลีย์เคยเป็นทีมรักบี้มาก่อน ต่อมาเมื่อได้มีการก่อตั้งลีกดิวิชัน 1 (เดิม) ขึ้นมาในปี ค.ศ. 1888 (พ.ศ. 2431) เบิร์นลีย์ก็เป็นหนึ่งในสโมสรที่ร่วมก่อตั้งลีกขึ้นมา ในปี ค.ศ. 1976 เบิร์นลีย์ตกจากลีกสูงสุดไปอยู่ดิวิชัน 2 (เดิม) และไม่ได้กลับขึ้นมาสู่ลีกสูงสุดอีกเป็นเวลานานถึง 33 ปีจนในฤดูกาล 2009–10 เบิร์นลีย์ก็ได้กลับสู่ลีกสูงสุดอีกครั้งได้สำเร็จ โดยการเพลย์ออฟเอาชนะทีมดาบคู่ เชฟฟีลด์ยูไนเต็ด ไป 1-0 และสร้างความฮือฮาด้วยการชนะแมนเชสเตอร์ยูไนเต็ด ได้ 1-0 จาก ร็อบบี เบลก
ในฤดูกาล 2014–15 เบิร์นลีย์ได้เลื่อนชั้นมาสู่พรีเมียร์ลีกอีกครั้ง แต่ทว่าก็ต้องตกลงไปเล่นในเดอะแชมเปียนชิปเมื่อสิ้นสุดฤดูกาล หลังการลงแข่งในนัดที่ 36 แต่มีเพียง 29 คะแนน ซึ่งไม่เพียงพอที่จะอยู่ต่อ
มาลาโบ
มาลาโบ (Malabo) เป็นเมืองหลวงของประเทศอิเควทอเรียลกินี ตั้งอยู่บนชายฝั่งทิศเหนือของเกาะบีโอโก (เดิมเรียกว่า เกาะเฟร์นันโดโป) เมืองมีอัตราการเติบโตของประชากรอย่างรวดเร็ว โดยในปี ค.ศ. 2005 มีประชากร 155,963 คน เป็นเมืองใหญ่เป็นอันดับ 2 ของประเทศ รองจากเมืองบาตา บนแผ่นดินใหญ่
บุญมาก ศิริเนาวกุล
รองศาสตราจารย์ บุญมาก ศิริเนาวกุล อดีตกรรมการบริหารพรรคประชาธิปัตย์ และสมาชิกสภาผู้แทนราษฎรจังหวัดราชบุรี 2 สมัย เคยดำรงตำแหน่งเลขานุการรัฐมนตรีประจำสำนักนายกรัฐมนตรี ด้านพลังงาน
ในการเลือกตั้งวันที่ 6 มกราคม พ.ศ. 2544 รศ.บุญมากได้ลงสมัครรับเลือกตั้งสมาชิกสภาผู้แทนราษฎรราชบุรีในนามพรรคประชาธิปัตย์ต่อเนื่องเป็นสมัยที่ 3 แต่ต่อมาถูกคณะกรรมการการเลือกตั้งกลางให้ใบแดง จากการที่คณะกรรมการการเลือกตั้งได้อ้างว่าได้ส่งสายลับเข้าไปในศูนย์การเลือกตั้งของ รศ.บุญมาก และพบเห็นมีการจ่ายเงินจำนวน 1 พันบาทให้กับกำนันในพื้นที่และพวกอีก 6 คนเมื่อวันที่ 5 ธันวาคม พ.ศ. 2543 ก่อนวันเลือกตั้ง 30 วัน การแจกใบแดงครั้งนั้นถือเป็นใบแดงประวัติศาสตร์ใบแรกของการเลือกตั้งในประเทศไทยที่จัดโดยการดูแลของคณะกรรมการการเลือกตั้ง ซึ่งเป็นองค์กรอิสระที่มีขึ้นครั้งแรกตามรัฐธรรมนูญ พ.ศ. 2540
ในการเลือกตั้งปี 2548 รศ.บุญมาก ได้ลงสมัครรับเลือกตั้งสมาชิกสภาผู้แทนราษฎรราชบุรีอีกครั้ง แต่แพ้ให้กับกอบกุล นพอมรบดี จากพรรคไทยรักไทยไป
หลังจากนั้น รศ.บุญมาก ได้ต่อสู้คดีใบแดงในชั้นศาล โดยศาลชั้นต้นพิพากษายกฟ้องเมื่อวันที่ 16 กุมภาพันธ์ พ.ศ. 2548 หลังจากชนะคดีในศาลชั้นต้น รศ.บุญมากได้ฟ้องกลับผู้กล่าวหาและเจ้าหน้าที่คณะกรรมการการเลือกตั้งฐานละเว้นการปฏิบัติหน้าที่ เรียกค่าเสียหายเป็นเงินถึง 100 ล้านบาท ขณะเดียวกันโจทก์ยื่นอุทธรณ์คดีใบแดง ต่อมาศาลอุทธรณ์พิพากษายืนให้ยกฟ้อง รศ.บุญมาก เมื่อวันที่ 22 สิงหาคม พ.ศ. 2548 และโจทก์สู้คดีต่อในชั้นศาลฎีกา
ประวัติ
บุญมาก ศิริเนาวกุล เกิดวันที่ 19 สิงหาคม พ.ศ. 2498 เป็นบุตรนายสมศักดิ์ ศิริเนาวกุล (นายเซี่ยะกี่ แซ่ลิ้ม) และนางอ้ายงิ้ม แซ่อึ้ง(แซ่ลี้) มีพี่ชาย 1 คน คือ ศ.ดร.บุญเจริญ ศิริเนาวกุล สมรสกับนางกัลยา ศิริเนาวกุล (สกุลเดิม "วาสะสิริ") กรรมการในคณะกรรมการควบคุมมหาวิทยาลัยอัสสัมชัญ และอดีตผู้สมัครสมาชิกสภาผู้แทนราษฎรราชบุรี มีบุตรี 1 คน คือ ด.ญ.บุณยกร ศิริเนาวกุล (น้องมาดี)
โออิตะมิโยชิไวส์เซออัดเลอร์
โออิตะมิโยชิไวส์เซออัดเลอร์ (大分三好ヴァイセアドラー; Oita Miyoshi Weisse Adler) เป็นทีมวอลเลย์บอลชายซึ่งตั้งอยู่ที่เมืองโออิตะ จังหวัดโออิตะ ประเทศญี่ปุ่น ทีมนี้เข้าแข่งขันรายการวี.ลีก ซึ่งเป็นลีกระดับสูงสุดของประเทศญี่ปุ่น
ทั้งนี้ คำว่า ไวส์เซออัดเลอร์ มีความหมายถึง "อินทรีขาว" ในภาษาเยอรมัน
รัฐบาฮากาลิฟอร์เนีย
รัฐบาฮากาลิฟอร์เนีย (Baja California) เป็นรัฐเหนือสุดและตะวันตกสุดของประเทศเม็กซิโก ก่อนที่เป็นรัฐในปี ค.ศ. 1953 มีชื่อเรียกว่า นอร์ทเทร์ริทอรีออฟบาฮากาลิฟอร์เนีย (North Territory of Baja California) มีพื้นที่ 71,576 ตร.กม. (27,636 ตร.ไมล์) หรือ 3.57% ของพื้นที่ทั้งหมดของประเทศ ประกอบด้วยครึ่งหนึ่งของคาบสมุทรบาฆากาลิฟอร์เนีย รัฐมีพื้นที่ด้านทิศตะวันตกติดกับมหาสมุทรแปซิฟิก ทางตะวันออกติดกับรัฐโซโนรา รัฐแอริโซนาของสหรัฐ และอ่าวกาลิฟอร์เนีย (หรือทะเลกอร์เตซ) และติดกับรัฐบาฮากาลิฟอร์เนียซูร์ทางทิศใต้ ทางทิศเหนือยังติดกับรัฐแคลิฟอร์เนียของสหรัฐ
รัฐบาฮากาลิฟอร์เนียเป็นรัฐที่มีพื้นที่เป็นอันดับ 12 ของเม็กซิโก มีภูมิศาสตร์ตั้งแต่ชายหาด ป่า ไปจนถึงทะเลทราย
คานะ อูเอมูระ
คานะ อูเอมูระ (植村 花菜<rt>うえむら かな</rt>, 4 มกราคม 1983) เป็นนักร้องและนักแต่งเพลงหญิงชาวญี่ปุ่น ชื่อจริงคือ คานะ ชิมิซุ (清水 花菜) ใน ค.ศ. 2019 ได้เปลี่ยนชื่อในวงการเป็น Ka-Na ชื่อเล่นคือ คานะจัง (カナちゃん) หรือ คานาคิจิ (カナ吉) เกิดที่เมืองคาวานิชิ จังหวัดเฮียวโงะ มีบรรพบุรุษคือโอกูโบะ โทชิโยะ ผู้เป็นพ่อของโอกูโบะ โทชิมิจิ
เปิดตัวครั้งแรกจาก King Records ในเดือนพฤษภาคม ค.ศ. 2005 ด้วยซิงเกิลเพลง "ไทเซ็ตสึนะ ฮิโตะ" (คนสำคัญ) มีชื่อเสียงที่สุดจากเพลง "โทอิเระ โนะ คามิซามะ" ใน ค.ศ. 2010
สถานีรถไฟชินจูกุ
สถานีรถไฟชินจูกุ (新宿駅 (Shinjuku-eki)) เป็นสถานีรถไฟ ตั้งอยู่ที่ชินจูกุและชิบูยะ ซึ่งเป็นเขตการปกครองพิเศษในกรุงโตเกียว
สถานีรถไฟชินจูกุเป็นศูนย์กลางการเชื่อมต่อสำหรับการจราจรทางรถไฟ ระหว่างใจกลางเมืองโตเกียวกับชานเมืองตะวันตก สถานีชินจูกุมีผู้ใช้เฉลี่ย 3.59 ล้านคนต่อวันในปี 2018 ทำให้สถานีแห่งนี้ได้รับการบันทึกเป็นสถานีรถไฟที่มีจำนวนผู้โดยสารมากที่สุดในโลก
เส้นทาง
สถานีชินจูกุจะเชื่อมต่อกับระบบเส้นทางรถไฟต่อไปนี้
กัป
กัป หรือ กัลป์ (कल्प กลฺป) หมายถึง ช่วงระยะเวลาอันยาวนานของโลก จนไม่สามารถกำหนดเป็นวัน เดือน หรือปีได้ พบในหลายศาสนา เช่น ศาสนาพุทธ ศาสนาฮินดู ลัทธิอนุตตรธรรม
ประเภทของกัปในฎีกามาเลยยสูตร
ฎีกามาเลยยสูตรแบ่งกัปไว้ 4 แบบคือ
วิธีนับกัป
วิธีนับกัป กำหนดกาลว่านาน "มหากัป" หนึ่งนั้น พึงรู้ด้วยอุปมาประมาณว่า โลกธาตุ (จักรวาล) อุบัติขึ้นมา จนกระทั่งโลกธาตุนั้นดับไป
ช่วงเวลาในกัป
พระพุทธเจ้าได้ตรัสเกี่ยวกับช่วงเวลาใน 1มหากัป = 4 อสงไขยกัป ไว้ว่า
พระเจ้ายูรีแห่งชิลลา
พระราชวงศ์
พระชายา
กัป
ช่วงเวลาในกัป
(4 อสงไขยกัป  - สังวัฏฏกัป, สังวัฏฏฐายีกัป, วิวัฏฏกัป, วิวัฏฏฐายีกัป)
พระเจ้ายูรีแห่งชิลลา
พระราชวงศ์
57
กัป
ช่วงเวลาในกัป
สรุปใจความก็คือ มหากัปนึงแบ่งเป็น 4 ช่วง แต่ละช่วงยาวนานมากยากจะนับได้ (อสงไขยกัปในที่นี้หมายถึง มากมาย หรือ นับไม่ถ้วน (infinity))
การแบ่งกัปตามจำนวนการอุบัติของพระพุทธเจ้า
แบ่งออกเป็น 2 ประเภทหลัก ๆ คือ
การประมาณความยาวนานของกัป
พระพุทธเจ้าได้ตรัสประมาณเกี่ยวกับความยาวนานของกัปไว้ดังนี้
1. ปัพพตสูตร (สังยุตตนิกาย อนมตัคคสังยุต ข้อ 128 หน้า 219-220 พระไตรปิฎกภาษาไทย ฉบับมหาจุฬาลงกรณราชวิทยาลัย) ภิกษุรูปหนึ่งกราบทูลขอให้พระพุทธเจ้าอุปมาความยาวนานของกัป พระองค์ตรัสตอบว่า
จำนวนกัปที่ผ่านมาแล้ว
พระพุทธเจ้าได้ตรัสว่าที่ผ่านมาในอดีตมีกัปที่ล่วงไปแล้วมากมายนับไม่ถ้วนดังนี้
1. สาวกสูตร (สังยุตนิกาย อนมตัคคสังยุต ข้อ 130 หน้า 221 พระไตรปิฎกภาษาไทย ฉบับมหาจุฬาลงกรณราชวิทยาลัย) ภิกษุกลุ่มหนึ่งกราบทูลขอให้พระพุทธเจ้าแสดงอุปมาจำนวนกัปที่ผ่านไปแล้ว พะองค์ตรัสตอบว่า
2. คังคาสูตร (สังยุตนิกาย อนมตัคคสังยุต ข้อ 131 หน้า 222 พระไตรปิฎกภาษาไทย ฉบับมหาจุฬาลงกรณราชวิทยาลัย) มีพราหมณ์คนหนึ่งกราบทูลขอให้พระพุทธเจ้าแสดงอุปมาจำนวนกัปที่ผ่านไปแล้ว พระองค์ตรัสตอบว่า
ศาสนาฮินดู
ตามคติในศาสนาฮินดู เชื่อว่าพระพรหมทรงสร้างโลกเสร็จแล้วจะบรรทมไป 1 คืน ซึ่งยาวนานเท่ากับ 1 กัลป์ แต่ละกัลป์นาน 4,320 ล้านปี และแต่ละกัลป์แบ่งออกเป็น 14 มันวันดร แต่ละมันวันดรนาน 306,720,000 ปี และแบ่งออกเป็น 71 ยุค
เมื่อครบ 1 กัลป์ โลกจะถึงอวสานพอดี พระพรหมจะตื่นบรรทม แล้วทรงใช้เวลา 1 วันของพระองค์ ซึ่งเท่ากับ 1 กัลป์ เพื่อสร้างโลกขึ้นใหม่ ดังนั้น 30 วันคืนพระพรหม หรือนับเป็น 1 เดือนพระพรหม จะเท่ากับประมาณ 259,200 ล้านปี
ลัทธิอนุตตรธรรม
ลัทธิอนุตตรธรรมถือว่าระยะเวลาตั้งแต่ฟ้าดินก่อกำเนิดขึ้นสำเร็จเป็นสรรพสิ่ง แล้วกลับเสื่อมสลายจบสิ้นดินฟ้าเรียกว่า 1 กัป หรือ 1 อุบัติกาล (元 เอวี๋ยน) ซึ่งยาวนาน 129,600 ปี แต่ละอุบัติกาลแบ่งเป็น 12 บรรจบกาล (會 ฮุ่ย) โดยแต่ละบรรจบกาลนาน 10,800 ปี และมีชื่อตาม 12 ปีนักษัตร
ยุคปัจจุบันอยู่ในช่วงบรรจบกาลมะแม ซึ่งเริ่มมาตั้งแต่ ค.ศ. 1912 และเป็นจุดเริ่มต้นธรรมกาลยุคขาวของพระศรีอริยเมตไตรย ยุคนี้จะมีภัยพิบัติเกิดขึ้น 81 ครั้ง และมีวิถีอนุตตรธรรมลงมาพร้อมกันเพื่อฉุดช่วยสรรพสัตว์กลับสู่แดนนิพพาน
คางคก
คางคก เป็นชื่อสามัญของสัตว์สะเทินน้ำสะเทินบกในอันดับกบ (Anura) คางคกมีรูปร่างหน้าตาเหมือนกับกบในวงศ์อื่น ๆ ทั่วไป แต่มีลักษณะพิเศษ คือ มีผิวหนังที่เป็นตะปุ่มตะป่ำ และมีพิษซึ่งอาจร้ายแรงถึงขั้นให้ผู้ที่รับประทานเข้าไปถึงแก่ชีวิตได้
คางคก กระจายออกไปในวงศ์ต่าง ๆ ได้แก่ Bufonidae, Bombinatoridae, Discoglossidae, Pelobatidae, Rhinophrynidae, Scaphiopodidae และ Microhylidae โดยเฉพาะอย่างยิ่งในวงศ์ Bufonidae ที่เป็นที่รู้จักกันเป็นอย่างดี และได้ชื่อว่าเป็น คางคกแท้
วิเชียร ฤกษ์ไพศาล
วิเชียร ฤกษ์ไพศาล หรือ นิค อดีตดำรงตำแหน่งเป็นรองกรรมการผู้อำนวยการ สายงานมิวสิค โปรดักชั่น และโปรโมชั่น บริษัท จีเอ็มเอ็ม แกรมมี่ จำกัด(มหาชน)
ประวัติ
วิเชียร เกิดเมื่อวันศุกร์ที่ 25 กรกฎาคม พ.ศ. 2501 เป็นคนจังหวัดสุพรรณบุรี จบการศึกษาระดับชั้นมัธยมจากโรงเรียนวัดบวรนิเวศ ระดับอุดมศึกษา สาขาการปกครอง จาก คณะรัฐศาสตร์ จุฬาลงกรณ์มหาวิทยาลัย (ร่วมรุ่นกับ ศาสตราจารย์ ไชยันต์ ไชยพร) ในระหว่างศึกษาชั้นปี 2 อยู่ที่คณะรัฐศาสตร์ ได้ทดลองไปฝึกงานปลัดอำเภอที่อำเภอมุกดาหารซึ่งในสมัยที่ยังไม่ได้เป็นจังหวัด ใช้เวลาเพียง 20 วันก็พบและสรุปว่าไม่ใช่เส้นทางชีวิตที่แสวงหา
ชีวิตการทำงาน
ด้วยความที่ชอบศาสตร์ศิลปะมาตั้งแต่เด็ก เมื่อจบการศึกษาจึงไปเข้าร่วมก่อตั้งคณะละคร “มะขามป้อม” เป็นคณะละครเร่ (Touring Theatre) มีชื่อทางการว่า “โครงการสื่อชาวบ้าน” (Micro Grassroots Media) สังกัดหน่วยงาน กศส. (กลุ่มประสานงานศาสนาเพื่อสังคม เป็น NGO ยุคแรก มีอาจารย์โคทม อารียา เป็นที่ปรึกษา ในสมัยที่ พระอาจารย์ไพศาล วิสาโลยังเป็นฆราวาสทำงานอยู่ที่กศส.นี้ด้วย แต่รับผิดชอบงานคนละด้าน)
“มะขามป้อม” ในยุคแรกเป็นกลุ่มงานที่มุ่งทำสื่อสะท้อนเรื่องราวข้อมูลดีๆ เชิงสร้างสรรค์ส่งเสริมสังคม เข้าหาชาวบ้านแบบเรียบง่ายผ่านสื่อ การแสดง สไลด์ โปสเตอร์ แผ่นพับ โดยเน้นที่สื่อละครเป็นหลัก ลักษณะเนื้อหาก็ประยุกต์ให้ทันเหตุการณ์ เช่น การไปเล่าเรื่องที่หมู่บ้านชาวนา จะเล่าว่าห้ามเข้าเมืองนั้นคงไม่มีประโยชน์ จึงเปลี่ยนเป็นเล่าว่าถ้าเข้าเมืองต้องเจออันตรายอะไร ในบางกรณี หน้าที่ของกลุ่มมะขามป้อมก็เปลี่ยนบทบาทเป็นการอบรมเรื่องการทำสื่อการเรียนการสอนให้กับสถาบันการศึกษาที่ติดต่อร้องขอมา
ทำอยู่ประมาณ 2 ปีแล้วรู้สึกว่า ถ้าอยากสื่อสารเรื่องราวดีๆ คงต้องเข้าหาสื่อใหญ่ และพร้อมกับต้องการแสวงหาคำตอบและเป้าหมายในชีวิต เริ่มคิดอยากทำงานด้านสื่อโฆษณา ในที่สุดจึงได้เข้ามาทำงานกับฝ่ายรายการในบริษัท พรีเมียร์มาร์เก็ตติ้ง จำกัด ซึ่งภายหลังคือกลุ่มทีมงานผู้ก่อตั้งบริษัท แกรมมีเอ็นเตอร์เทนเมนต์ ในช่วงนั้นได้ทำรายการทีวีประเภทรายการวัยรุ่นและโปรโมทเพลง ในตำแหน่ง Best Boy (หรือ Runner ผู้ช่วยอำนวยความสะดวกทุกตำแหน่งในกอง) รายการที่ทำ ได้แก่ ยิ้มใส่ไข่ มันกว่าแห้ว เสียงติดดาว ลูกโป่งสีชมพู และคอนเสิร์ตแดดเดียว หลังจากนั้น ได้มีโอกาสเป็นพิธีกรในรายการต่างๆ ของบริษัท เช่นรายการลูกโป่งสีชมพู คู่กับภิญโญ รู้ธรรม
ในปี พ.ศ. 2528 บริษัทแกรมมี่ ต้องการบุกเบิกงานด้านมิวสิควิดีโอ ในตอนนั้นในประเทศไทยยังไม่มีใครทำ จึงได้รับอาสาทันทีที่ได้โอกาส ถือได้ว่าเป็นผู้กำกับมิวสิควิดีโอคนแรกของไทย โดยมีผลงานการกำกับที่สร้างชื่อ ได้แก่ “สมปองน้องสมชาย” ของ เรวัต พุทธินันทน์ “ฝากฟ้าทะเลฝัน” ของ ธงไชย แมคอินไตย์ “ธรรมดาเป็นเรื่องธรรมดา” ของ เพชร โอสถานุเคราะห์ “เสี่ยวรำพึง” อัสนี-วสันต์ ฯลฯ ต่อมา พ.ศ. 2530 เปิดบริษัทถ่ายทำภาพยนตร์โฆษณา อัพเปอร์คัท (ในเครือแกรมมี) โดยรับหน้าที่เป็นผู้กำกับหนังโฆษณา ควบคู่กับการดูแลแผนกมิวสิควิดีโอในแกรมมี่ไปด้วย จากนั้น พ.ศ. 2534 กลับเข้ามาดูแลฝ่ายการตลาดเพลงในแกรมมี่ หลังจาก เรวัต พุทธินันทน์ เสียชีวิต ได้มีการแบ่งค่ายใหม่ จึงได้ย้ายไปดูแลฝ่ายอื่นๆ เช่น อราทิสท์ แมเนจเม้นท์, รายการทีวี, แกรมมี่บิ๊ก เป็นต้น
และในวันที่ 1 มกราคม พ.ศ. 2541 ได้ฤกษ์เปิดค่ายเพลงของตนเอง โดยใช้ชื่อว่า genie records โดยมี สุเมธ & เดอะปั๋ง เป็นศิลปินเบอร์แรก และในปีเดียวกันนั้น ก็ประสบความสำเร็จมากมายจากอัลบั้มของ ไท ธนาวุฒิ มีเพลงฮิตชื่อ “ประเทือง”และ “ใช่เลย”
การหวนคืนสู่ตำแหน่ง ผู้กำกับมิวสิควิดีโอในรอบ 20 ปี เพลง "เธอ" วง Cocktail โดยได้ อนันดา เอเวอร์ริ่งแฮม และ โยเกิร์ต รวิวรรณ บุญประชม มาเล่นเป็นพระนางให้ในมิวสิควิดีโอเพลงนี้ และอีกครั้งในปี 2559 วิเชียรได้กลับมากำกับหนังสั้นและมิวสิควีดีโอให้กับ cocktail  ในเพลง "กาลเวลาพิสูจน์คน" สาเหตุเนื่องจากเป็นบทเพลงที่โอม (นักร้องนำ) เล่าว่าได้รับแรงบันดาลใจมาจากการพูดคุยกันกับวิเชียร
ผลงานทั้งหมด
พ.ศ. 2526 - 2528       : ไต่เต้าตั้งแต่ตำแหน่ง Best Boy, Art Director, Creative ไปจนถึงพิธีกรรายการโทรทัศน์ในเครือแกรมมี่ เช่น รายการยิ้มใส่ไข่ มันกว่าแห้ว เสียงติดดาว ลูกโป่งสีชมพู เป็นต้น
พ.ศ. 2528                 : ก่อตั้งสายงานการผลิตมิวสิควิดีโอ ในเครือแกรมมี่ฯ ทำหน้าที่เป็นผู้บริหารและเป็นผู้กำกับ
พ.ศ. 2531 - 2534       : ร่วมก่อตั้งบริษัทถ่ายทำภาพยนตร์โฆษณา Upper Cut ทำหน้าที่เป็นกรรมการผู้จัดการร่วมกับเพื่อนสนิท (ชูพงษ์ รัตนบัณฑูร) และเป็นผู้กำกับ
พ.ศ. 2534 - 2539       : ก่อตั้งและควบรวมสายงานด้านการบริหารงานการตลาดธุรกิจเพลงในบริษัทแกรมมี่ฯ ดูแลการโฆษณาประชาสัมพันธ์ให้กับทุกอัลบั้ม และทุกศิลปินในขณะนั้น
พ.ศ. 2540                 : ก่อตั้งบริษัทด้าน Artist Management ชื่อ Aratist ในเครือแกรมมี่ฯ ดูแลการค้นหา-พัฒนาศิลปินใหม่ และบริหารงานจ้าง (Booking Agent) ให้กับศิลปินในเครือแกรมมี่ฯทั้งหมด รวมทั้งบริหารงานรายการเพลงทั้งหมดที่มีอยู่ในช่วงนั้น นอกจากนี้ ยังดูแลหน่วยงาน Grammy-Big ที่มีหน้าที่ทำการผลิตและการตลาดอัลบั้มรวมฮิต ไปพร้อมๆกันในช่วงเวลาเดียวกัน
พ.ศ. 2541       : ก่อตั้งและบริหารสังกัดเพลง genie records ทำหน้าที่เป็นกรรมการผู้จัดการและทุกอย่างเท่าที่จะทำได้ ยกเว้นการทำเพลง
พ.ศ. 2562-2563 : ที่ปรึกษาให้กับ บมจ.แม็คกรุ๊ป
พ.ศ.​ 2558- ปัจจุบัน : เป็นวิทยากรแบ่งปันประสบการณ์ให้กับสถาบันและองค์กรต่างๆ
ผลงานอื่น ๆ
พ.ศ. 2554 - 2556        : นักเขียนประจำคอลัมน์ “คำคมคารมเซียน” ในหนังสือพิมพ์ข่าวสด เป็นคอลัมน์ที่เปิดเผยเบื้องหน้าเบื้องลึกเกี่ยวกับวงการพระเครื่องฯ นับเป็นอีกหนึ่งธุรกิจที่มีเงินสะพัดมากมาย วันละหลายพันหลายหมื่นล้าน บนความเชื่อ ความศรัทธา ความงมงาย ความโลภและความ...ไม่รู้
เทรียร์
เทรียร์ (Trier) เป็นเมืองที่ตั้งอยู่บนฝั่งแม่น้ำมอแซลในประเทศเยอรมนี เทรียร์ซึ่งเป็นเมืองที่เก่าแก่ที่สุดในประเทศเยอรมนีก่อตั้งขึ้นเมื่อก่อนปี 16 ก่อนคริสต์ศักราช
เทรียร์ตั้งอยู่ในหุบเขาเตี้ย ๆ ที่ปกคลุมไปด้วยไร่องุ่นของดินที่เป็นหินทรายทางตะวันตกของรัฐไรน์ลันท์-ฟัลทซ์ไม่ไกลจากพรมแดนที่ติดกับประเทศลักเซมเบิร์กและเป็นเมืองสำคัญในภูมิภาคที่มีชื่อในการทำไร่องุ่นที่ใช้ในการผลิตไวน์มอแซล
เทรียร์เป็นที่ตั้งของมุขมณฑลที่เก่าแก่ที่สุดทางตอนเหนือของเทือกเขาแอลป์ ในยุคกลางอาร์ชบิชอปแห่งเทรียร์เป็นตำแหน่งเจ้าชายมุขนายกที่มีอำนาจปกครองดินแดนตั้งแต่พรมแดนประเทศฝรั่งเศสไปจนถึงแม่น้ำไรน์ นอกจากนั้นก็ยังเป็นหนึ่งในเจ็ดเจ้านครรัฐผู้คัดเลือกจักรพรรดิโรมันอันศักดิ์สิทธิ์
การที่มีประชากรประมาณ 100,000 ทำให้เทรียร์เป็นเมืองที่ใหญ่เป็นที่สี่เท่ากับไคเซิร์สเลาเทิร์น มาจนถึงปี ค.ศ. 2005 รองจากไมนทซ์ ลูทวิชส์ฮาเฟิน และโคเบล็นทซ์
เลียม มิลลาร์
เลียม แอลัน มิลลาร์ (เกิดวันที่ 27 กันยายน ค.ศ. 1999) เป็นนักฟุตบอลชาวแคนาดา ผู้เล่นในตำแหน่งกองหน้าให้กับบาเซิลและทีมชาติแคนาดา เขาเคยเล่นให้กับทีมเยาวชนของสโมสรกีฬาแบรมป์ตัน และสโมสรกีฬานอร์ทมิสซิซอกา ก่อนที่จะย้ายไปฟูลัมชุดเยาวชนในวัย 13 ปี หลังจากสามปีกับฟูลัม เขาได้เข้าร่วมทีมเยาวชนของลิเวอร์พูลใน ค.ศ. 2016
ชีวิตช่วงต้น
มิลลาร์เกิดที่โทรอนโต และเติบโตที่แบรมป์ตันและโอกวิลล์ ก่อนที่จะย้ายไปอังกฤษในวัย 13 ปี เพื่อเล่นฟุตบอล บิดาของเขาเคยเล่นฟุตบอลให้กับชาร์ลตันแอธเลติก และปัจจุบันทำงานเป็นช่างไฟให้กับรายการโทรทัศน์ชื่อดัง รวมถึง เกมออฟโทรนส์: มหาศึกชิงบัลลังก์
ช่วงแรก
มิลลาร์เริ่มเล่นฟุตบอลกับสโมสรกีฬาแบรมป์ตันในวัย 4 ปี สองปีถัดมา เขาได้เข้าร่วมสโมสรกีฬานอร์ทมิสซิซอกา ต่อมา เขาได้ย้ายไปอังกฤษ เพื่อเข้าร่วมทีมเยาวชนของฟูลัมในวัย 13 ปี แต่เขาล้มเหลวในการปรับตัวเข้ากับฟุตบอลอังกฤษ โดยในตอนนั้น เขากล่าวว่า "มันต้องใช้เวลาในการเรียนรู้ว่าฟุตบอลอังกฤษเป็นอย่างไร และทำให้ผมมีช่วงเวลาสองปีครึ่งที่ดี"
ลิเวอร์พูล
ในเดือนกรกฎาคม ค.ศ. 2016 มิลลาร์ย้ายไปลิเวอร์พูล สโมสรในพรีเมียร์ลีก แบบไม่มีค่าตัว โดยในช่วงแรก เขาจะถูกจำกัดให้ลงเล่นกับทีมชุดเยาวชน
มิลลาร์ลงเล่นนัดแรกให้กับลิเวอร์พูลรุ่นอายุไม่เกิน 18 ปี ในการแข่งขันพรีเมียร์ลีกรุ่นอายุไม่เกิน 18 ปี ซึ่งเขาทำแฮตทริก ช่วยให้สโมสรของเขาเอาชนะแบล็กเบิร์นโรเวอส์ไปได้ 4–0 ในเดือนสิงหาคม ค.ศ. 2016 ในเดือนถัดมา เขาเซ็นสัญญาอาชีพเนื่องในวันคล้ายวันเกิดครบรอบ 17 ปีของเขา อย่างไรก็ตาม มิลลาร์มีอาการบาดเจ็บทำให้ไม่สามารถลงเล่นฟุตบอลได้เป็นเวลาสามเดือน ก่อนที่เขาจะกลับมาลงเล่นได้ในเดือนมกราคม ซึ่งเขาได้ลงเล่น 17 นัด ยิงได้ 6 ประตูในพรีเมียร์ลีกรุ่นอายุไม่เกิน 18 ปี
มิลลาร์ลงเล่นให้กับลิเวอร์พูลครบทุกนัดในยูฟ่ายูธลีก ฤดูกาล 2017–18 เขาทำ 2 ประตูจากการลงเล่น 8 นัด หลังจากที่ได้ลงเล่นให้กับชุดอายุไม่เกิน 18 ปี เป็นระยะเวลา 18 เดือน ภายใต้การคุมทีมของสตีเวน เจอร์ราร์ด มิลลาร์ได้เลื่อนขึ้นมาเล่นให้กับชุดอายุไม่เกิน 23 ปีในเดือนมกราคม ค.ศ. 2018
กิลมาร์นัก (ยืมตัว)
ในวันที่ 31 มกราคม ค.ศ. 2019 มิลลาร์ตัดสินใจเซ็นสัญญาระยะยาวกับลิเวอร์พูลชุดใหญ่ และถูกปล่อยยืมตัวให้กับกิลมาร์นัก สโมสรในสกอตติชพรีเมียร์ชิป จนจบฤดูกาล 2018–19 เขาลงเล่นให้กับสโมสรนัดแรกเมื่อวันที่ 1 กุมภาพันธ์ นัดที่แพ้ฮาร์ตออฟมิดโลเธียน 2–1 เขาทำประตูแรกได้เมื่อวันที่ 11 มีนาคม นัดที่พบกับเซนต์มีร์เรน
มิลลาร์ถูกปล่อยยืมตัวให้กับกิลมาร์นักอีกครั้งในเดือนสิงหาคม ค.ศ. 2019 ช่วงเวลาการยืมตัวสิ้นสุดลงในเดือนมกราคม ค.ศ. 2020 เมื่อเขากลับสู่ต้นสังกัดอย่างลิเวอร์พูล
กลับสู่ลิเวอร์พูล
มิลลาร์ลงเล่นให้กับลิเวอร์พูดชุดใหญ่ครั้งแรกเมื่อวันที่ 4 กุมภาพันธ์ ค.ศ. 2020 ในเอฟเอคัพรอบที่ 4 นัดรีเพลย์ที่พบกับชรูว์สบรีทาวน์
ชุดเยาวชน
มิลลาร์ในวัย 14 ปี มีชื่อติดทีมชาติแคนาดาชุดเยาวชนเป็นครั้งแรกครั้งแรก ในรายการแข่งขัน Montaigu ต่อมาเขาได้ลงเล่นให้กับทีมชาติรุ่นอายุไม่เกิน 20 ปีเป็นครั้งแรก ในการแข่งขันคอนคาแคฟแชมเปียนชิป ซึ่งจัดขึ้นในเดือนกุมภาพันธ์ ค.ศ. 2017 เขาได้ลงเล่นสามนัดให้กับแคนาดา แต่ก็จบที่อันดับที่สามของกลุ่ม เอ ไม่สามารถผ่านเข้าสู่รอบถัดไป ต่อมาในเดือนพฤษภาคม ค.ศ. 2018 มิลลาร์ติดทีมชาติรุ่นอายุไม่เกิน 21 ปีในรายการ Toulon Tournament
ชุดใหญ่
ในเดือนมีนาคม ค.ศ. 2018 มิลลาร์มีชื่อติดทีมชาติชุดใหญ่เป็นครั้งแรก ภายใต้การคุมทีมของจอห์น เฮิร์ดมัน ต่อมาเขาได้ลงเล่นให้กับทีมชาตินัดแรก ในนัดที่แคนาดาเอาชนะนิวซีแลนด์ 1–0 ต่อมาในเดือนพฤษภาคม ค.ศ. 2019 มิลลาร์มีชื่อติดทีมชาติในรอบ 23 คนสุดท้ายในคอนคาแคฟโกลด์คัพ 2019
โคบัง
โคบัง หรือ ป้อมตำรวจชุมชนเมือง เป็นสถานีตำรวจขนาดเล็กของประเทศญี่ปุ่น หรืออาจหมายถึงหน่วยงานขนาดเล็กที่สุดของกองบังคับการตำรวจจังหวัดยุคปัจจุบัน มีตำรวจประจำการในโคบังทั่วประเทศกว่า 6,000 แห่ง คอยให้บริการในฐานะ "ศูนย์กลางความปลอดภัยของชุมชน" เช่น ปฏิบัติหน้าที่ตรวจตราชุมชนเมือง รวบรวมข้อมูลของคนในชุมชน คอยให้คำแนะนำเรื่องอาชญากรรม แต่โดยมากจะเป็นงานช่วยเหลือเล็ก ๆ น้อย ๆ เช่น การหาของหาย การถามทาง หรือค่ารถประจำทางไม่พอ และมีการทำกิจกรรมร่วมกับเยาวชนเมื่อว่างเว้นจากเวรยาม เช่น สอนกีฬา วาดรูป หรือจัดเลี้ยงน้ำชา
ตำรวจโคบังมีช่องการการสื่อสารกับคนในชุมชนด้วยวิธีต่าง ๆ เช่น การจัดทำจดหมายข่าว การแจ้งข่าวสั้น การจัดทำแผ่นพับ การจัดทำสื่อประชาสัมพันธ์ เครือข่ายโทรสาร หรือการประชุม เป็นอาทิ
ช่วงคริสต์ทศวรรษที่ 1900 มีการติดตั้งชื่อโคบังเป็นอักษรละตินว่า KOBAN ให้สังเกตโดยง่าย นอกจากนี้ยังมีป้อมตำรวจอีกรูปแบบหนึ่งเรียกว่า จูไซโชะ (駐在所) บ้างแปลว่า ป้อมตำรวจชุมชนท้องถิ่น หรือป้อมที่พักตำรวจ ต่างจากโคบังตรงที่ตั้งอยู่นอกเมือง โดยเฉพาะตามหมู่บ้านหรือเมืองเล็ก ๆ
มีป้อมตำรวจลักษณะเดียวกับโคบังที่ประเทศจีนกับสิงคโปร์ องค์การความร่วมมือระหว่างประเทศแห่งญี่ปุ่นมอบเงินสนับสนุนการสร้างโคบังตามชุมชนในหลายประเทศ เช่น ประเทศอินโดนีเซีย บราซิล และฮอนดูรัส
ลักษณะ
โคบังเป็นอาคารขนาดน้อย โดยมากมีเพียงชั้นเดียวหรือสองชั้น แต่ละชั้นจะมีเพียงสองห้อง (มีการใช้งานค่อนข้างหลากหลาย) มีเจ้าหน้าที่ตำรวจประจำการตั้งแต่ 1 ถึง 10 นาย (หรืออาจมากกว่านั้น) ขึ้นกับฝ่ายกิจการตำรวจชุมชน (地域課) และตั้งอยู่ในแขวงของสถานีตำรวจ (警察署) ตำรวจในโคบังจะมีผลัดเปลี่ยนเวรไม่ต้องอาศัยในโคบัง ขณะที่จูไซโชจะมีตำรวจประจำเพียงหนึ่งนาย และต้องอาศัยประจำในนั้น
ภายในโคบังจะมีอุปกรณ์อำนวยความสะดวกแก่ประชาชน เช่น ตู้โทรศัพท์ วิทยุ และแผนที่ ส่วนห้องพักผ่อนของเจ้าหน้าที่ มีโทรทัศน์ ตู้เย็น และครัวขนาดเล็ก นอกจากนั้นมีห้องสอบสวน ห้องเก็บของ และห้องน้ำ
การปฏิบัติงานของตำรวจโคบังสามารถตอบสนองต่อเหตุฉุกเฉินได้ฉับไวและใกล้ชิดชุมชนมากกว่า โดยเฉพาะพื้นที่ที่ไกลจากสถานีตำรวจ มีการแต่งมังงะชวนหัวเรื่อง คุณตำรวจป้อมยาม (こちら葛飾区亀有公園前派出所) แต่งโดยโอซามุ อากิโมโตะ เนื้อหาหยิบยกวิถีชีวิตและการปฏิบัติงานของตัวละครเอกที่เป็นตำรวจโคบังและผูกเนื้อหาล้อเลียนเหตุการณ์สำคัญในญี่ปุ่น
พระแสงของ้าวเจ้าพระยาแสนพลพ่าย
พระแสงของ้าวเจ้าพระยาแสนพลพ่าย หรือ พระแสงของ้าวแสนพลพ่าย เป็นหนึ่งในพระแสง (อาวุธ) ซึ่งเป็นตัวแทนแห่งอำนาจขององค์พระมหากษัตริย์ และทุกคนต่างทราบว่าเมื่อกษัตริย์ได้พระราชทานแก่ใครคนหนึ่ง นั่นย่อมหมายความว่า บุคคลนั้นได้รับพระราชทานอำนาจส่วนหนึ่งในการควบคุมอาณาเขตของเขาด้วยศาสตรา ในฐานะที่เป็นสัญลักษณ์ซึ่งผ่านการพิสูจน์แล้ว
พระแสงของ้าวนี้เป็นอาวุธที่รู้จักกันดี โดยได้มีการนำมาใช้ในยุทธการที่หนองสาหร่าย
“สมเด็จพระนเรศวรมหาราชทรงช้างศึกนามเจ้าพระยาไชยานุภาพเข้าหามังกะยอชวาที่ 1 แห่งตองอู ในเพลาทำศึกด้วยการฝ่าดงของเหล่าทหารแห่งอริราชศัตรู เมื่อช้างทรงของทั้งสองพระองค์เผชิญหน้ากัน ผู้นำทัพทั้งสองต่างก็ทรงยืนบนหัวช้างแล้วเซถลาเข้าหากันด้วยพระแสงดาบและพระแสงหอก มีการกล่าวกันว่า ทหารของทั้งสองฝ่ายต่างหยุดต่อสู้เพื่อเฝ้ามองผู้นำสองพระองค์ซึ่งสำแดงเดชด้วยความตื่นเต้น ในที่สุด พระแสงได้ตัดผ่านพระวรกายจากพระอังสา (ไหล่) ถึงพระโสณี (สะโพก) และฝ่ายสยามเป็นผู้มีชัยในวันดังกล่าว ครั้นเมื่อปราศจากผู้นำ ทัพพม่าจึงหยุดการต่อสู้และร่นถอยกลับไปยังเมืองพะโค ส่วนสมเด็จพระนเรศวรมหาราชได้รับการเทิดพระเกียรติเป็นวีรกษัตริย์ไทย และวันที่ทำศึกดังกล่าว (18 มกราคม) ได้มาเป็นวันหยุดประจำชาติที่มีการเฉลิมฉลองในแต่ละปี ในฐานะของวันกองทัพไทย”
ส่วนของ้าวที่ใช้ทำสงครามยุทธหัตถีที่หนองสาหร่าย ก็ได้รับพระราชทานนามเป็นเจ้าพระยา (ซึ่งหมายถึงตำแหน่งสูงสุดของขุนนางสยาม) แสนพลพ่าย (ซึ่งหมายถึงเหล่าศัตรูที่เป็นฝ่ายปราชัยนับพัน)
ของ้าวศึกนี้มีลักษณะพิเศษ โดยเป็นการนำตะขอและใบมีดมาใช้รวมกัน ซึ่งยังมีการใช้งานเฉพาะเมื่อทรงช้างแล้วเผชิญหน้ากับอีกฝ่าย ในอดีตที่ผ่านมา ผู้ที่นำมาใช้ต้องผ่านการฝึกฝนด้วยวิธีการแบบดั้งเดิมของไทย ในฐานะยุทธวิธีประจำตำแหน่งระดับสูง
“ใบมีดของ้าวนั้นมีความคม และได้รับการพิจารณาว่าสร้างขึ้นมาจากเหล็กกล้า ส่วนด้ามจับทำมาจากโลหะหรือไม้เนื้อแข็ง ที่เคลือบด้วยทองกับไม้สนชั้นดี”
แม่น้ำกาเวรี
แม่น้ำกาเวรี (Kaveri) เป็นแม่น้ำในประเทศอินเดีย ไหลผ่านรัฐกรณาฏกะและรัฐทมิฬนาฑู เป็นแม่น้ำใหญ่เป็นอันดับ 3 ของอินเดียใต้ รองจากแม่น้ำโคทาวรี และแม่น้ำกฤษณา และเป็นแม่น้ำสายใหญ่สุดในรัฐทมิฬนาฑูที่ทำให้รัฐแบ่งออกเป็นฝั่งเหนือและฝั่งใต้ แม่น้ำกาเวรีเป็นแม่น้ำศักดิ์สิทธิ์สำหรับผู้คนในอินเดียใต้ เป็นหนึ่งในแม่น้ำศักดิ์สิทธิ์เจ็ดสายของอินเดีย แม่น้ำกาเวรีมีลุ่มน้ำราว 81,155 ตารางกิโลเมตร
ผ
ผ เป็นพยัญชนะ ตัวที่ 28 ในบรรดาพยัญชนะ 44 ตัวของอักษรไทย ในลำดับถัดจาก ป และก่อนหน้า ฝ จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ผ ผึ้ง"
อักษร ผ มีในตำแหน่งพยัญชนะต้นเท่านั้น และให้เสียง /pʰ/ ไม่มีในตำแหน่งตัวสะกด
วิธีเขียน
เริ่มที่เขียนเป็นรูปวงกลม จากนั้นลากเส้นลงล่าง แล้วลากเส้นเป็นหางรูปนกแซงแซวในแนวนอน และสุดท้ายลากเส้นขึ้นไปข้างบน ตรงข้ามกับจุดเริ่ม
การขนส่งระบบรางในนครวาติกัน
การขนส่งระบบรางในนครวาติกัน ประกอบด้วยทางรถไฟสายวาติกัน (Ferrovia Vaticana) ที่มีความยาว 300 เมตร สำหรับขนส่งผู้โดยสารและสินค้าที่สถานีรถไฟนครวาติกัน (Stazione Città del Vaticano) ซึ่งเป็นสถานีรถไฟเพียงแห่งเดียวในนครรัฐวาติกัน และถือเป็นชาติที่มีการขนส่งระบบรางที่สั้นที่สุดในโลก เส้นทางสายนี้เชื่อมเข้ากับทางรถไฟของอิตาลีโดยได้รับการรับรองจากสนธิสัญญาลาเตรันเมื่อปี ค.ศ. 1929 ทางรถไฟและตัวสถานีถูกสร้างขึ้นในรัชสมัยของสมเด็จพระสันตะปาปาปิอุสที่ 11 เพื่อความสะดวกในการขนส่งสินค้าและผู้คนจากอิตาลีเข้าสู่ภายในนครวาติกัน
อัลเฟรด เฮอร์ชีย์
อัลเฟรด เดย์ เฮอร์ชีย์ (Alfred Day Hershey; 4 ธันวาคม ค.ศ. 1908 – 22 พฤษภาคม ค.ศ. 1997) เป็นนักวิทยาแบคทีเรียและนักพันธุศาสตร์ชาวอเมริกัน เป็นผู้พิสูจน์ว่าดีเอ็นเอเป็นสารพันธุกรรมในสิ่งมีชีวิต และได้รับรางวัลโนเบลสาขาสรีรวิทยาหรือการแพทย์ร่วมกับซัลวาดอร์ ลูเรียและมักซ์ เดลบรึคในปี ค.ศ. 1969
ประวัติ
อัลเฟรด เดย์ เฮอร์ชีย์เกิดที่เมืองโอวอสโซ รัฐมิชิแกน ในปี ค.ศ. 1908 เป็นบุตรของรอเบิร์ต เดย์ เฮอร์ชีย์และอัลมา วิลเบอร์ เฮอร์ชีย์ เรียนจบปริญญาตรีสาขาเคมีที่มหาวิทยาลัยมิชิแกนสเตตในปี ค.ศ. 1930 และเรียนจบปริญญาเอกสาขาวิทยาแบคทีเรียในปี ค.ศ. 1934 ก่อนจะทำงานที่ภาควิชาวิทยาแบคทีเรียที่มหาวิทยาลัยวอชิงตัน เซนต์หลุยส์
การขนส่งระบบรางในนครวาติกัน
ประวัติ
แต่เดิมทางรถไฟไม่ได้รับการอนุญาตให้ก่อสร้างในเขตนครรัฐวาติกัน ปรากฏในรัชกาลสมเด็จพระสันตะปาปาเกรกอรีที่ 16 มีพระราชวินิจฉัยมิให้ก่อสร้างทางรถไฟ และทรงกล่าวว่า "รางรถไฟคือทางของนรกภูมิ" (chemin de fer, chemin d'enfer) หลังสิ้นรัชกาลเก่า สมเด็จพระสันตะปาปาปิอุสที่ 9 จึงดำรงตำแหน่งประมุขแห่งคริสตจักรสืบมา พระองค์เริ่มก่อสร้างเส้นทางรถไฟจากโบโลญญาไปอังโกนา แต่ถูกกองทัพของราชอาณาจักรซาร์ดิเนียยึดครองในปี ค.ศ. 1861 ก่อนที่จะสร้างทางรถไฟสำเร็จ
ในรัชสมัยของสมเด็จพระสันตะปาปาปิอุสที่ 11 มีการก่อสร้างเส้นทางรถไฟและสถานีรถไฟในเขตนครรัฐวาติกันเชื่อมต่อกับเส้นทางรถไฟของประเทศอิตาลีตามสนธิสัญญาลาเตรันเมื่อวันที่ 11 กุมภาพันธ์ ค.ศ. 1929 โดยกระทรวงโยธาธิการของราชอาณาจักรอิตาลีเป็นผู้ดำเนินการก่อสร้างเมื่อวันที่ 3 เมษายน ค.ศ. 1929 โดยยกมูนดินให้สูงขึ้น 38 เมตรจากระดับน้ำทะเลเท่ากับระดับความสูงของสถานีรถไฟโรมาซันปีเอโตรของประเทศอิตาลี หลังจากนั้นจึงได้ก่อสร้างสะพานทอดไปยังเขตแดนของวาติกันโดยรัฐบาลอิตาลีออกใช้จ่ายให้ ส่วนเงินที่ใช้ในการก่อสร้างสถานีรถไฟนครวาติกันคือทุนที่ได้รับตามข้อตกลงในสนธิสัญญา จำนวน 750 ล้านลีราอิตาลี โดยตัวสถานีสร้างตั้งแต่ปี ค.ศ. 1929–1933
มีรถจักรไอน้ำเข้าไปวาติกันครั้งแรกเมื่อเดือนมีนาคม ค.ศ. 1932 ก่อนจะมีพิธีเปิดสถานีรถไฟนครวาติกันอย่างเป็นทางการเมื่อวันที่ 2 ตุลาคม ค.ศ. 1934 โดยการรถไฟแห่งประเทศอิตาลีได้ให้ประโยชน์ในกิจการรถไฟสายนี้ให้แก่สันตะสำนักสำหรับใช้ประโยชน์ร่วมกันระหว่างสองประเทศเมื่อวันที่ 12 กันยายน ค.ศ. 1934 กระทั่งเดือนตุลาคมปีเดียวกัน กระทรวงโยธาธิการจึงได้ส่งมอบเส้นทางรถไฟที่สมบูรณ์แก่การรถไฟแห่งประเทศอิตาลีและสันตะสำนัก
อัลเฟรด เฮอร์ชีย์
ประวัติ
ต่อมาในปี ค.ศ. 1950 เฮอร์ชีย์และมาร์ธา เชส ผู้ช่วย ย้ายไปทำงานที่ภาควิชาพันธุศาสตร์ สถาบันคาร์เนกีแห่งวอชิงตันในเมืองโคลด์สปริงฮาร์เบอร์ รัฐนิวยอร์ก สองปีต่อมา ทั้งสองได้ร่วมกันสร้างการทดลองเฮอร์ชีย์–เชส ซึ่งพิสูจน์ว่าสารพันธุกรรมในสิ่งมีชีวิตคือดีเอ็นเอ ไม่ใช่โปรตีน
การขนส่งระบบรางในนครวาติกัน
สถานีรถไฟ
สถานีรถไฟนครวาติกัน (Stazione Città del Vaticano) เป็นสถานีรถไฟเพียงแห่งเดียวในทางรถไฟสายวาติกัน ตั้งอยู่ห่างจากประตูข้ามพรมแดนวาติกัน-อิตาลีราว 20 เมตร ออกแบบโดยจูเซปเป โมโม เริ่มก่อสร้างเมื่อวันที่ 3 เมษายน ค.ศ. 1929 ก่อนเปิดให้บริการในปี ค.ศ. 1933 ตัวอาคารมีขนาด 61 x 21.5 เมตร สร้างด้วยหินอ่อนสีขาว ตรงกลางมีความสูง 16.85 เมตร และด้านข้าง 5.95 เมตร เฮนรี วอลลัม มอร์ตัน นักเขียนชาวอังกฤษ อธิบายลักษณะของตัวอาคารไว้ว่า "เหมือนธนาคารบาร์คลีส์สาขาลอนดอน"